ענה לי
אני לא מצליח להבין מה אתה אומר; אני לא שולט בשפה שאתה מדבר; אולי זו טעות במספר אולי תקלה; אולי כדאי שננתק וננסה מהתחלה.; אני שומע אותך מקוטע יש רעש כמו ים; כנראה שאין כאן קליטה אתה נעלם; אני עדיין ממתין על הקו שיגיע התור; אני נשאר כל הזמן מחובר אולי תחזור; האם יש כאן אי הבנה שמיד תתגלה לי; האם אתה עדיין איתי?; ענה לי.; מדוע אתה מדבר רק בשפת סימנים; אולי ניפגש בקרוב פנים אל פנים; אני רוצה להבין מה אתה בעצם רוצה; אני מוכן ללכת אתך עד לקצה הקצה; האם אני על שיחה ממתינה ומיד תתפנה לי; האם אתה עדיין איתי?; ענה לי.; האם שלחת אלי עכשיו שדר בהול; זה אתר לא מוכר האם אני עובר את הגבול; אם יש בעיה אני מוכן לעזור; אולי יש כאן נתק זמני שמיד יעבור; האם קראת בשמי או שזה רק נדמה לי; האם אתה עדיין איתי?; ענה לי.; האם אתה שם או שאני מדבר אל עצמי; שאצא לקראתך או שאשאר במקומי; אם אפשר בבקשה דבר שפה ברורה; כי אני לא מצליח להבין מה בעצם קרה; קולך בא והולך כל הזמן משתנה לי; האם אתה עדיין איתי?; ענה לי.; 